CELEX: 62011CO0581
Language: hu
Date: 2012-07-12
Title: A Bíróság (ötödik tanács) 2012. július 12‑i végzése.#Muhamad Mugraby kontra Az Európai Unió Tanácsa és Európai Bizottság.#Fellebbezés – Intézményi mulasztás megállapítása iránti kereset – Az alapvető jogok, valamint az Európai Közösség és a Libanoni Köztársaság között létrejött társulási megállapodás megsértése – A Tanács és a Bizottság által annak elmulasztása, hogy intézkedést hozzanak a Libanoni Köztársasággal szemben – Kártérítési kereset – Nyilvánvalóan megalapozatlan és nyilvánvalóan elfogadhatatlan fellebbezés.#C‑581/11. P. sz. ügy.

A Bíróság (ötödik tanács) 2012. július 12-i végzése – Mugraby kontra Tanács és Bizottság
      (C-581/11. P. sz. ügy)
      „Fellebbezés – Intézményi mulasztás megállapítása iránti kereset – Az alapvető jogok, valamint az Európai Közösség és a Libanoni Köztársaság között létrejött társulási megállapodás megsértése
         – A Tanács és a Bizottság által annak elmulasztása, hogy intézkedést hozzanak a Libanoni Köztársasággal szemben – Kártérítési kereset – Nyilvánvalóan megalapozatlan és nyilvánvalóan elfogadhatatlan fellebbezés”
      
      1.                     Bírósági eljárás – Keresetlevél – Alaki követelmények – Ügyvéd közreműködése nélkül indított kereset – Elfogadhatatlanság
            (A Bíróság alapokmánya, 19. cikk, harmadik bekezdés és 21. cikk, első bekezdés, a Bíróság eljárási szabályzata, 37. cikk,
            1. §, első bekezdés, és 38. cikk, 3. §) (vö.36. pont)
      2.                     Fellebbezés – Jogalapok – A hivatkozott téves jogalkalmazás meghatározásának hiánya – Nyilvánvaló elfogadhatatlanság (EUMSZ 256. cikk;
            a Bíróság alapokmánya, 58. cikk, első bekezdés; a Bíróság eljárási szabályzata, 112. cikk, 1. §, c) pont, és 119. cikk) (vö. 42.,
            43., 54., 63., 72., 82. pont)
      3.                     Nemzetközi megállapodások – Uniós megállapodások – A szerződéses kötelezettségek harmadik ország általi betartása – A megállapodás
            helyes alkalmazásának a Bizottság általi ellenőrzése (EUSZ 17. cikk, (1) bekezdés) (vö. 68. pont)
      4.                     Intézményi mulasztás megállapítása iránti kereset – Az uniós bíróság hatásköre – Intézménnyel szembeni meghagyás – Megengedhetetlenség
            (EUMSZ 265. cikk) (vö. 75. pont)
      Tárgy
      
         
               A Törvényszék (harmadik tanács) T-292/09. sz., Mugraby kontra Tanács és Bizottság ügyben 2011. szeptember 6-án hozott azon
                  végzése elleni fellebbezés, amelyben a Törvényszék egyrészt elutasította azt az intézményi mulasztás megállapítása iránti
                  keresetet, amelyben a felperes annak megállapítását kérte, hogy a Tanács és a Bizottság jogellenesen elmulasztott állást foglalni
                  a felperesnek a Libanoni Köztársaság elleni intézkedések amiatt történő elfogadására vonatkozó kérelméről, hogy ez utóbbi
                  állítólag megsértette a felperes alapvető jogait, valamint a Közösség és a Libanoni Köztársaság között létrejött társulási
                  megállapodást, másrészt pedig elutasította a felperes által e közösségi intézmények tétlensége miatt állítólagosan elszenvedett
                  kár megtérítése iránti kártérítési keresetet.
               
            Rendelkező rész
      
         
                  1)
               
               
                  
               
               
                  	A Bíróság a fellebbezést elutasítja.
               
            
         
                  2)
               
               
                  
               
               
                  	A Bíróság Muhamad Mugrabyt kötelezi a költségek viselésére.